《题杨秘监画马》
金朝·赵秉文

杨侯诗人寓于画，后身韩干前身霸。骅骝万匹落人间，一纸千金不当价。

曾貌先帝麝香骢，纸上飞出天池龙。至今画史比良乐，一洗万古凡马空。

时手画皮叹奇迹，二百年来无此笔。艰难常恨少神驹，掩图独抱龙媒泣。

作者简介：赵秉文（1159～1232）金代学者、书法家。字周臣，号闲闲居士，晚年称闲闲老人。磁州滏阳（今河北磁县）人。世宗大定二十五年进士，调安塞主簿。历平定州刺史，为政宽简。累拜礼部尚书。哀宗即位，改翰林学士，同修国史。历仕五朝，自奉如寒士，未尝一日废书。能诗文，诗歌多写自然景物，又工草书，所著有《闲闲老人滏水文集》。